CELEX: 62017TN0217
Language: hr
Date: 2017-04-03 00:00:00
Title: Predmet T-217/17: Tužba podnesena 3. travnja 2017. – FVE Holýšov I i dr. protiv Komisije

26.6.2017   
            
            
               HR
            
            
               Službeni list Europske unije
            
            
               C 202/20
            
         Tužba podnesena 3. travnja 2017. – FVE Holýšov I i dr. protiv Komisije
   (Predmet T-217/17)
   (2017/C 202/35)
   Jezik postupka: engleski
   
      Stranke
   
   
      Tužitelji: FVE Holýšov I s. r. o. (Prag, Češka Republika) i 27 drugih tužitelja (zastupnici: A. Reuter, H. Wendt, C. Bürger, T. Christner, W. Schumacher, A. Compes i T. Herbold, odvjetnici)
   
      Tuženik: Europska komisija
   
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               proglasi ništavom tuženikovu Odluku C(2016) 7827 final od 28. studenoga 2016, državna potpora SA.40171 (2015/NN) (1), o promicanju proizvodnje električne energije iz obnovljivih izvora u Češkoj Republici; i
            
         
               —
            
            
               naloži tuženiku snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe sedam tužbenih razloga.
   
               1.
            
            
               Prvi tužbeni razlog, koji se temelji na tome da je tuženik svojim pismom upućenim relevantnim industrijskim udruženjima iz srpnja 2004. već odlučio da sustav promicanja obnovljive energije Češke Republike nije državna potpora, te da je tuženik pravno vezan tom odlukom koju nije povukao, niti mu je dopušteno povući je.
            
         
               2.
            
            
               Drugi tužbeni razlog, koji se temelji na tome da su povrijeđena tužiteljeva legitimna očekivanja i pravna sigurnost.
            
         
               3.
            
            
               Treći tužbeni razlog, koji se temelji na tome da relevantni češki promidžbeni sustav nije državna potpora.
            
         
               4.
            
            
               Četvrti tužbeni razlog, koji se temelji na tome da se pobijanom odlukom Češka Republika prisiljava na provedbu preširokog sustava preispitivanja kojim se krše tužiteljeva legitimna očekivanja vezano za pouzdanost sustava.
            
         
               5.
            
            
               Peti tužbeni razlog, kojim se tvrdi da se pobijana odluka temelji na pogreškama u činjenicama jer se njome ustanovljava obveza mrežnih operatora da prebace trošak obnovljive energije na potrošače električne energije. Prema češkom pravu takva obveza ne postoji.
            
         
               6.
            
            
               Šesti tužbeni razlog, koji se temelji na tome da se pobijanom odlukom krši članak 5. stavak 1. Ugovora o EU-u (ograničenje nadležnosti načelom dodjeljivanja).
            
         
               7.
            
            
               Sedmi tužbeni razlog, koji se temelji na tome da se pobijana odluka temelji na očitoj pogreški u ocjeni.
            
         
      (1)  SL C 69, 2017., str. 2.